Ελευθερία και πράξη – Το πολιτικό και το κοινωνικό στην H. Arendt
Creators: name: Παπαχρήστου, Μαρία Κωνσταντίνου
Publisher: name: Aristotle University of Thessaloniki
Year: 2022
Subjects: Πράξη
Ελευθερία
Πολιτική
Action
Freedom
Politics

description: Η παρούσα εργασία εξετάζει τη συγκρότηση της έννοιας της πράξης, της πολιτικής και της ελευθερίας από την Hannah Arendt, η θεωρία της οποίας περιγράφει μια πολιτική σφαίρα που έχει ως υπόδειγμα την οργάνωση της αρχαίας ελληνικής πόλης. Εκεί κεντρικό ρόλο έχει ο άνθρωπος ως μέρος μια πολλότητας, η οποία αποτελείται από ίσα και διαφορετικά άτομα. Το υποκείμενο πράττει, εντός της δημόσιας αυτής σφαίρας, αποκαλύπτοντας την ταυτότητά του, βάσει ενός συλλογικού σκοπού προς το κοινό συμφέρον. Η πράξη, αποτελεί έτσι την πιο σημαντική δραστηριότητα του ανθρώπου και συνίσταται από τη δυνατότητα του υποκειμένου για νέο ξεκίνημα, με την έννοια της δημιουργίας, ενώ σχετίζεται άμεσα με τη γεννησιμότητα, δίνοντας στον άνθρωπο τη δυνατότητα για πραγμάτωση της ελευθερίας. Μέσω της πράξης καθίσταται δυνατή η αναδιαμόρφωση καθιερωμένων δομών, με αποτέλεσμα τη δημιουργία μιας καινούργιας δημόσιας σφαίρας επικοινωνίας και δράσης. Η έννοια της ελευθερίας αποτελεί κεντρικό ζήτημα της θεωρίας της, ως ο απόλυτος σκοπός του ανθρώπινου πράττειν. Η ελευθερία της Arendt είναι μια εγκόσμια ελευθερία, που θεμελιώνεται κάθε φορά που οι άνθρωποι ενώνονται, συγχρωτίζονται και οργανώνονται σε πολιτικά σώματα βάσει μιας αμοιβαίας υπόσχεσης και ενός κοινού στόχου. Αντιστοιχεί σε αυτή της αρχαιότητας με την κοινή ενεργό δράση των πολιτών στη βάση της ισότητας και της ισονομίας. Η αρεντιανή πολιτική ελευθερία ενέχει το στοιχείο του απρόβλεπτου και δύναται να οδηγήσει σε νέα αρχή και στην καινοτομία. Ελευθερία, πολιτική και πράξη είναι άρρηκτα συνδεδεμένες και αλληλοεξαρτώμενες, ενώ δύναται να αποτελέσουν το καταφύγιο απέναντι σε ολοκληρωτικά φαινόμενα και καταστροφές
description: This paper examines the formation of the notion of action, politics and freedom by Hannah Arendt whose theory describes a political sphere that has the ancient Greek polis as its model. There man plays a central role as part of a plurality, which consists of equal and different individuals. Within this public sphere, the subject acts disclosing his identity on the basis of a collective purpose in the common interest. Action is thus the most important human activity and consists of the subject’s possibility for a new beginning, in the sense of creation, while it is directly related to natality, enabling man to achieve freedom. Through action it is possible to reconfigure established structures, resulting in the creation of a new public sphere of communication and action. The notion of freedom is the core issue of her theory, as the ultimate end of human action. Arendt’s freedom is an earthly freedom, which is established whenever men unite, interact and organized in political bodies on the basis of a mutual promise and a common objective. Corresponds to that of antiquity with the common action of citizens on the basis of equality and equity. Arendtian political freedom involves the element of unpredictability and can lead to a new beginning and innovation. Freedom, politics and action are indissolubly linked and interdependent, while they can be the refuge in the face of totalitarian phenomena and disasters
description: Σε συνεργασία με: Φιλοσοφίας, Παιδαγωγικής και Ψυχολογίας (Εθνικό και Καποδιστριακό Πανεπιστήμιο Αθηνών), Φιλοσοφικών και Κοινωνικών Σπουδών (Πανεπιστήμιο Κρήτης)